《抵京陆比部刘国博朱缮部王行人伊文学过集旅馆》
明代·黎崇敕

萍踪三载别，尊酒慰重过。以我青藜杖，悬君白玉珂。

低枝藏鸟语，残漏咽笙歌。雅会须拚醉，良宵有几何。

作者简介：黎崇敕，字铭之，后改名崇勋，字纶阁。番禺人。明神宗万历十九年（一五九一）举人。有经济才，会征钦州瑶，中丞戴耀署崇敕赞画军务，甚器重之。然性亢爽，不乐下人，为忌者所中，几不免。归筑文水居读书以终。有《文水居集》。清温汝能《粤东诗海》卷四一、清道光《广东通志》卷七五有传。